П Р О Т О К О Л   № 37
от заседание на комисия “Бюджет и финанси”,
проведено на 17 октомври 2018 г.

ПРИСЪСТВАЛИ НА ЗАСЕДАНИЕТО:	Боян Магдалинчев – председател 
Боряна Димитрова
Георги Кузманов
Гергана Мутафова
Калина Чапкънова
Севдалин Мавров

ОТСЪСТВА	ЩИ: няма

От администрацията на ВСС присъстваха: Маргарита Радкова – директор на дирекция „Бюджет и финанси” и Елисавета Илиева – н-к отдел „Счетоводство и методология”, той и главен счетоводител.
При обсъжданията по точки 16 и 17 присъства Валентин Ангелов - директор на дирекция „Вътрешен одит“.

1. ОТНОСНО: Извлечение от протокол № 36/10.10.2018 г. от заседание на Комисия „Бюджет и финанси“, т. 21.

Комисия „Бюджет и финанси”
Р Е Ш И :

ОТЛАГА разглеждането на настоящата точка за следващо заседание на комисията.

Корекции на бюджета на органите на съдебната власт за 2018 г.
 
2. ОТНОСНО: Искания от органи на съдебната власт за осигуряване на средства за изплащане на обезщетения по КТ и ЗСВ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджетите на органите на съдебната власт за 2018 г. по § 02-00 „Други възнаграждения и плащания на персонала“ със …. съгласно Приложение № 1, с цел осигуряване на средства за изплащане на обезщетения по КТ и ЗСВ.
Средствата в размер на …. са за сметка на наличностите по сметки от предходни години по бюджета на съдебната власт.

3. ОТНОСНО: Корекция на бюджетите на органите на съдебната власт по § 01-00 „Заплати и възнаграждения на персонала, нает по трудови и служебни правоотношения“.
Включена в обявения дневен ред за заседанието на Пленума на ВСС на 18.10.2018 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ за извършване на вътрешно компенсирани промени между бюджетите на органите на съдебната власт за 2018 г. по § 01-00 „Заплати и възнаграждения на персонала, нает по трудови и служебни правоотношения“, съгласно Приложение № 1, както следва:
1.1. НАМАЛЯВА § 01-00 „Заплати и възнаграждения на персонала, нает по трудови и служебни правоотношения“ на органи на съдебната власт, съгласно Приложение № 1 с …..
1.2. УВЕЛИЧАВА § 01-00 „Заплати и възнаграждения на персонала, нает по трудови и служебни правоотношения“ на органи на съдебната власт, съгласно Приложение № 1 с ….
2. УВЕЛИЧАВА § 01-00 „Заплати и възнаграждения на персонала, нает по трудови и служебни правоотношения“ на органи на съдебната власт, съгласно Приложение № 1 с ….
Средствата са за сметка на неразпределения резерв по § 01-00 „Заплати и възнаграждения на персонала, нает по трудови и служебни правоотношения“ по бюджета на съдебната власт.
3. ДАВА СЪГЛАСИЕ за извършване на вътрешно компенсирани промени между бюджетите на органите на съдебната власт за 2018 г., съгласно Приложение № 1, както следва:
3.1. УВЕЛИЧАВА § 01-00 „Заплати и възнаграждения на персонала, нает по трудови и служебни правоотношения“ на органи на съдебната власт, съгласно Приложение № 1 с ….
3.2. НАМАЛЯВА § 52-00 „Придобиване на ДМА“ на Висш съдебен съвет, съгласно Приложение № 1 с ….

4. ОТНОСНО: Искане от административния ръководител на Окръжен съд гр. Монтана за осигуряване на средства за изплащане на разлика в работната заплата на командировани магистрати.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Във връзка с решение на ВСС по протокол № 10/04.03.2009 г. и с цел осигуряване на средства за изплащане на разлика в работна заплата на двама магистрати за периода до м. септември включително, както следва:
1. НАМАЛЯВА бюджета на Апелативен съд гр. София за 2018 г. по § 01-00 „Заплати и възнаграждения за персонала, нает по трудови и служебни правоотношения“ с …
2. УВЕЛИЧАВА бюджета на Окръжен съд гр. Монтана за 2018 г. по § 01-00 „Заплати и възнаграждения за персонала, нает по трудови и служебни правоотношения“ с ….

5. ОТНОСНО: Искане от административния ръководител на Районен съд гр. Ямбол за осигуряване на средства за изплащане на разлика в работната заплата на командирован магистрат.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Във връзка с решение на ВСС по протокол № 10/04.03.2009 г. и с цел осигуряване на средства за изплащане на разлика в работна заплата на командирован магистрат,
1. НАМАЛЯВА бюджета на Окръжен съд гр. Ямбол за 2018 г. по § 01-00 „Заплати и възнаграждения за персонала, нает по трудови и служебни правоотношения“ с …..
2. УВЕЛИЧАВА бюджета на Районен съд гр. Ямбол за 2018 г. по § 01-00 „Заплати и възнаграждения на персонала, нает по трудови и служебни правоотношения“ с ….

6. ОТНОСНО: Искане от и.ф. административен ръководител на Районен съд гр. Златоград за осигуряване на средства за изплащане на разлика в работната заплата на командирован магистрат.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Във връзка с решение на ВСС по протокол № 10/04.03.2009 г. и с цел осигуряване на средства за изплащане на разлика в работна заплата на командирован магистрат за периода от м. февруари до м. октомври включително.
1. НАМАЛЯВА бюджета на Софийски районен съд за 2018 г. по § 01-00 „Заплати и възнаграждения за персонала, нает по трудови и служебни правоотношения“ с …..
2. УВЕЛИЧАВА бюджета на Районен съд гр. Златоград за 2018 г. по § 01-00 „Заплати и възнаграждения за персонала, нает по трудови и служебни правоотношения“ с ….

7. ОТНОСНО: Искане от административния ръководител на Административен съд гр. Враца за осигуряване на средства за изплащане на командировъчни пари на командирован съдия.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекции по бюджетите на Висш съдебен съвет и Административен съд гр. Враца за 2018 г., с цел осигуряване на средства за изплащане на командировъчни пари (пътни, дневни и квартирни) за периода до м. септември 2018 г. включително на командирован съдия, във връзка с решение на ВСС по протокол № 10/04.03.2009 г., т. 29, както следва:
1. НАМАЛЯВА § 10-00 „Издръжка“ на Висш съдебен съвет с ….
2. УВЕЛИЧАВА § 10-00 „Издръжка“ на Административен съд гр. Враца с ….

8. ОТНОСНО: Искане от административния ръководител на Административен съд гр. Перник за осигуряване на средства за смяна на дограмата в сградата на съда.
Извлечение от протокол № 33/10.10.2018 г. от заседание на КУС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
НЕ ДАВА СЪГЛАСИЕ за увеличение по бюджета за 2018 г. на Административен съд гр. Перник по § 10-00 „Издръжка“ с …. за строително-монтажни дейности свързани с основно обновление обхващащо смяна на дограма на стълбището, монтиране на AL врата с „Антипаник“ дръжка, смяна на дограмата на 22 прозореца от четвърти етаж и на 8 прозореца в съдебните зали, находящи се на партера в сградата на съда.

9. ОТНОСНО: Искане от административния ръководител на Районен съд гр. Плевен за осигуряване на средства за закупуване на 6 броя климатици за съдебна зала и работни кабинети.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
НЕ ДАВА СЪГЛАСИЕ за корекция по бюджета на Районен съд гр. Плевен за 2018 г. с …. за закупуване на 6 броя климатици за съдебна зала и работни кабинети.

10. ОТНОСНО: Искане от и.ф. административен ръководител на Районен съд гр. Златоград за осигуряване на средства за изплащане на допълнително възнаграждение на съдия по вписванията за изпълнението на функциите на Нотариус.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Районен съд гр. Златоград разходите за заплащане на допълнително възнаграждение на съдия по вписванията, за изпълнението на функциите на Нотариус, да се извършат в рамките на утвърдения бюджет на съда за 2018 г.
Корекция по параграфа ще бъде извършена служебно.

Вътрешно компенсирани промени по бюджета на органи на съдебната власт за 2018 г .

11. ОТНОСНО: Искания за вътрешно компенсирани промени по бюджета на органите на съдебната власт за 2018 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
В изпълнение на изискванията на чл. 37 от ПМС № 332 от 22.12.2017 г. за изпълнението на държавния бюджет на Република България за 2018 г. и Указанията относно изпълнението на бюджета на съдебната власт за 2018 г.
1. НАМАЛЯВА бюджета на органите на съдебната власт за 2018 г. с ….., съгласно Приложение № 1, както следва:
по § 01-00 „Заплати и възнаграждения на персонала, нает по трудови и служебни правоотношения“ с …..
по § 10-00 „Издръжка“ с ….
2. УВЕЛИЧАВА бюджета на органите на съдебната власт за 2018 г. с ….., съгласно Приложение № 1, както следва:
по § 02-00 „Други възнаграждения и плащания за персонала” с ….
по § 19-00 „Платени данъци, такси и административни санкции“ с …
по § 52-00 „Придобиване на ДМА“ с …..

Одитни доклади.

16. ОТНОСНО: Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност ОАУ-1809 в Районен съд гр. Велинград.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. Приема резултатите от извършения одитен ангажимент – констатации, изводи и препоръки за подобряване дейността на Районен съд гр. Велинград.
2. Одобрява изпълнението на препоръките, съгласно предоставената писмена информация.
3. Одобрява действията, предвидени в плана за действие, утвърден от и.ф. административен ръководител на Районен съд гр. Велинград за изпълнението на препоръките по т. 1.1 и т. 4.2, препоръка № 1 от таблицата с препоръки към одитния доклад.

17. ОТНОСНО: Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност в Районен съд гр. Чепеларе.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Приема резултатите – констатация, изводи и препоръка от изпълнението на одитния ангажимент за даване на увереност в Районен съд гр. Чепеларе.

Разни.

18. ОТНОСНО: Изискване на информация от органите на съдебната власт за очакваното изпълнение по бюджетите им към 31.12.2018 г.

Комисия „Бюджет и финанси”
Р Е Ш И :

УКАЗВА на административните ръководители на органите на съдебната власт, че следва да попълнят и изпратят чрез „Служебни страници”/”Изпращане на документи”/За отдел „Бюджетно финансиране” в срок до 24.10.2018 г. информация за очакваното изпълнение по бюджета към 31.12.2018 г. 
Информацията следва да бъде изпращана съгласно приложения макет, само по електронен път.
Забележка: 
С цел коректното попълване на колона План от приложения макет, утвърдения бюджет на органите на съдебната власт към 18.10.2018 г. ще бъде изпратен чрез служебните страници в срок до 19.10.2018 г.

19. ОТНОСНО: Извършване на задължителни периодични медицински прегледи през 2018 г. на членовете на Висшия съдебен съвет и на съдебните служители от дирекция „Вътрешен одит“ и администрацията на ВСС.

Комисия „Бюджет и финанси”
Р Е Ш И :

ОТЛАГА вземането на решение за следващото заседание на комисията.

20. ОТНОСНО: Доклад от главния секретар на ВСС относно проверка и преценка на актуалността на решения, приети от ВСС и неговите колегии.

Комисия „Бюджет и финанси”
Р Е Ш И :

ОТЛАГА разглеждането на настоящата точка за запознаване на членовете на комисията с предоставените материали.

21. ОТНОСНО: Извънгаранционна поддръжка на внедрената във ВСС административна информационна система за управление на документооборота.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ВЪЗЛАГА на представляващия Висшия съдебен съвет да подпише с „…..“ АД договор за предоставяне на извънгаранционна поддръжка на внедрената във ВСС административна информационна система за управление на документооборота, на стойност ….. без ДДС за срок от 24 (двадесет и четири) месеца.

22. ОТНОСНО: Предложение на главния прокурор на Република България за безвъзмездно предоставяне на движими вещи на органите на съдебната власт.

Комисия „Бюджет и финанси”
Р Е Ш И :

1.	ВЪЗЛАГА на Елисавета Илиева - Н-к отдел „Счетоводство и методология“, той и главен счетоводител на Висшия съдебен съвет да уведоми органите на съдебната власт за отпадналата необходимост от движими вещи, съгласно представения списък, предоставени на Прокуратура на Република България. 
2.	Исканията да бъдат изпращани към Прокуратура на Република България.

23. ОТНОСНО: Предложение за предоставяне на служебен автомобил „….“ рег. № … за нуждите на дирекция „Управление на собствеността на съдебната власт“.
Извлечение от протокол № 33/10.10.2018 г. от заседание на КУС.

Комисия „Бюджет и финанси”
Р Е Ш И :

Поставеният въпрос не е от компетентността на комисия „Бюджет и финанси“ на ВСС.
Дирекция „Управление на собствеността на съдебната власт“ не е самостоятелно юридическо лице, а е част от структурата на администрацията на Висшия съдебен съвет и дейностите, свързани с транспортното обслужване и разпределянето на автомобилите, собственост на Висшия съдебен съвет се осъществява по установен ред.

24. ОТНОСНО: Предложение от комисия „Управление на собствеността“ за провеждане на съвместно заседание с комисия „Бюджет и финанси“ относно подобряване на ефикасността при отпускане на средства за текущи ремонти в съдебните сгради.

Комисия „Бюджет и финанси”
Р Е Ш И :

1. ПРИЕМА предложението на комисия „Управление на собствеността“ за провеждане на съвместни заседания при необходимост.
2. ПРЕДЛАГА съвместно заседание на дата 31.10.2018 г., 10.00 часа,  като за целта дирекция „Управление на собствеността на съдебната власт“ да подаде своевременно точки за дневен ред.

25. ОТНОСНО: Предложение за съгласуване на поименното разпределение на разходите по § 51-00 „Основен ремонт на ДМА“ на органите на съдебната власт за 2018 г.

Комисия „Бюджет и финанси”
Р Е Ш И :

1. СЪГЛАСУВА общия размер на годишна задача за 2018 г. в размер на ….. в представеното актуализирано поименно разпределение на разходите по § 51-00 „Основен ремонт на ДМА“ по бюджета на съдебната власт за 2018 г.
2. Препоръчва на комисия „Управление на собствеността“ изрично да посочва в решенията си, в случаите на корекции за увеличения на Резерва за непредвидени и неотложни разходи, както и на корекции по бюджета на ВСС за сметка на наличностите по сметки от предходни години, имената на обектите, чиито годишни задачи се променят.
Препоръчва на комисия „Управление на собствеността“ при бъдеща актуализация на поименно разпределение на разходите по § 51-00 „Основен ремонт на ДМА“ по бюджета на съдебната власт да изключи обектите, които са приключили или по които няма да бъдат извършвани плащания в бъдеще.
3. Изпраща решението на комисия „Управление на собствеността“, по компетентност.

Предлага на Пленума на ВСС да приеме следното решение:
Във връзка с решение на комисия „Управление на собствеността“ по т. 2.1 от протокол № 33/10.10.2018 г. ДАВА СЪГЛАСИЕ за корекция по бюджета на съдебната власт за 2018 г., както следва:
УВЕЛИЧАВА Резерва за непредвидени и неотложни разходи за 2018 г. по бюджета на съдебната власт с …..
Средствата са за сметка на наличностите по сметки от предходни години по бюджета на съдебната власт.
Мотиви:
Средствата в размер на ….. са отпуснати за сметка на наличностите по сметки от предходни години по бюджета на съдебната власт поради факта, че обект свързан с Административен съд гр. Силистра и съответните аксесорни договори на обща стойност .…., заложен като ангажимент през 2017 г. е изваден от утвърденото с решение по т. 65 от протокол № 19/05.07.2018 г. поименно разпределение на разходите по § 51-00 „Основен ремонт на ДМА“. През 2018 г. за сумата в размер на ….. отнасяща се за Административен съд гр. Силистра, която е част от наличностите по сметки от предходни години не е извършвана корекция. 

26. ОТНОСНО: Молба от …. за изплащане на обезщетение на основание чл. 225 от ЗСВ.

Комисия „Бюджет и финанси”
Р Е Ш И :

1. Поставеният въпрос не е от компетентността на Комисия „Бюджет и финанси“.
2. ИЗПРАЩА преписката на председателя на Върховен административен съд, по компетентност.

27. ОТНОСНО: Предложение от административния ръководител на Окръжна прокуратура гр. Хасково за поощряване, на основание чл. 304, ал. 1, във вр. с чл. 303, ал. 2, т. 2, б. „б“ и ал. 3, т. 1 от ЗСВ, на … – административен ръководител на Районна прокуратура гр. Харманли, изпратено от ВКП.

Комисия „Бюджет и финанси”
Р Е Ш И :

ОТХВЪРЛЯ направеното предложение за поощрение на … – административен ръководител на Районна прокуратура гр. Харманли с парична награда в размер на основното му месечно възнаграждение.
Мотиви: 
Предвид рестриктивния бюджет на съдебната власт няма предвидени финансови средства за поощряване на магистрати и съдебни служители с парични награди.

28. ОТНОСНО: Командироване на Ангелина Лазарова – съдия в Апелативен съд гр. Варна, и.ф. национално лице за контакт на НСММСНДРБ, за участие в международно обучение по проект „Съдебно сътрудничество по наказателни дела и електронни IT данни в ЕС“ (JUD-IT), за периода 4-6 ноември 2018 г. в гр. Флоренция, Италия.

Комисия „Бюджет и финанси”
Р Е Ш И :

1. ДАВА СЪГЛАСИЕ да бъде командирована Ангелина Лазарова – съдия в Апелативен съд гр. Варна, и.ф. национално лице за контакт на НСММСНДРБ, за участие в международно обучение по проект „Съдебно сътрудничество по наказателни дела и електронни IT данни в ЕС“ (JUD-IT), за периода 4-6 ноември 2018 г. в гр. Флоренция, Италия.
2. Разходите за 2 нощувки са за сметка на организаторите на обучението.
3. Пътните разходи, разходите за дневни пари за 3 дни и разходите за медицинска застраховка са за сметка на Висшия съдебен съвет. 

29. ОТНОСНО: Жалба-искане от …от гр. Враца с вх. № ВСС – 1659/02.10.2018 г.

Комисия „Бюджет и финанси”
Р Е Ш И :

Приема за сведение жалба-искане от …
Мотиви: Комисия „Бюджет и финанси” многократно се е произнасяла с решения по поставения въпрос от сем. …, поради което и предвид това, че не сочат нови факти и обстоятелства, счита че няма основания за промяна на взетите решения.

ДОПЪЛНИТЕЛНИ ТОЧКИ:

30. ОТНОСНО: Писмо от Прокуратура на Република България във връзка с предстоящи плащания по проект „Въвеждане на електронно правосъдие в ПРБ чрез електронен документооборот, предоставяне на отворени данни и електронни услуги за КАО на граждани и институции“. 

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ Прокуратура на Република България да извърши разход в размер до …. в рамките на утвърдения й за 2018 г. бюджет, съгласно сключен договор за изпълнение на проект „Въвеждане на електронно правосъдие в ПРБ чрез електронен документооборот, предоставяне на отворени данни и електронни услуги за КАО на граждани и институции“, финансиран от Оперативна програма „Добро управление“.
2. УКАЗВА на главния секретар на Прокуратура на Република България да предприеме незабавни действия, след извършване на разходите за изпълнение на дейностите по проекта пред УО на ОПДУ за верифицирането им.

31. ОТНОСНО: Корекции по бюджета на учебната и почивна дейност на Прокуратурата на Република България за 2018 г., в рамките на общия бюджет.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УТВЪРЖДАВА корекции по бюджета на учебната и почивна дейност на Прокуратурата на Република България за 2018 г. в рамките на общия бюджет, както следва:
1. УВЕЛИЧАВА § 01-00 „Заплати и възнаграждения за персонала, нает по трудови и служебни правоотношения“ с …..
2. УВЕЛИЧАВА § 05-00 „Задължителни осигурителни вноски от работодатели“ с ….

32. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на Пленума на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Пленума на Висшия съдебен съвет след 18.10.2018 г. да бъдат включени следните проекти на решения:

1. Корекции на бюджета на органите на съдебната власт за 2018 г.

„Дава съгласие“

1.1. Искания от органи на съдебната власт за осигуряване на средства за изплащане на обезщетения по КТ и ЗСВ.
1.2. Искане от административния ръководител на Окръжен съд гр. Монтана за осигуряване на средства за изплащане на разлика в работната заплата на командировани магистрати.
1.3. Искане от административния ръководител на Районен съд гр. Ямбол за осигуряване на средства за изплащане на разлика в работната заплата на командирован магистрат.
1.4. Искане от и.ф. административен ръководител на Районен съд гр. Златоград за осигуряване на средства за изплащане на разлика в работната заплата на командирован магистрат.
1.5. Искане от административния ръководител на Административен съд гр. Враца за осигуряване на средства за изплащане на командировъчни пари на командирован съдия.
1.6. Решение на комисия „Управление на собствеността“ за увеличаване на резерва за непредвидени и неотложни разходи за 2018 г.

„Не дава съгласие“

1.7. Искане от административния ръководител на Административен съд гр. Перник за осигуряване на средства за смяна на дограмата в сградата на съда.
1.8. Искане от административния ръководител на Районен съд гр. Плевен за осигуряване на средства за закупуване на 6 броя климатици за съдебна зала и работни кабинети.

2. Вътрешно компенсирани промени по бюджета на органи на съдебната власт за 2018 г .

2.1. Искания за вътрешно компенсирани промени по бюджета на органите на съдебната власт за 2018 г.
2.2. Корекции по бюджета на учебната и почивна дейност на Прокуратурата на Република България за 2018 г., в рамките на общия бюджет.

4. Одитни доклади.

4.1. Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност ОАУ-1809 в Районен съд гр. Велинград.
4.2. Проект на решение по доклад от директора на дирекция „Вътрешен одит” за резултатите от извършен одитен ангажимент за даване на увереност в Районен съд гр. Чепеларе.

5. Разни.

5.1. Извънгаранционна поддръжка на внедрената във ВСС административна информационна система за управление на документооборота.
5.2. Писмо от Прокуратура на Република България във връзка с предстоящи плащания по проект „Въвеждане на електронно правосъдие в ПРБ чрез електронен документооборот, предоставяне на отворени данни и електронни услуги за КАО на граждани и институции“.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						       БОЯН МАГДАЛИНЧЕВ